sukhrobnurali/uzbek-legal-corpus huggingface dataset:
Osiyo va Parosiyo oʻyinlarida qoʻlga kiritilgan yuksak natijalar uchun Oʻzbekiston Respublikasi sportchilariga pul mukofotlarini toʻlash tartibi toʻgʻrisidagi nizomni tasdiqlash haqida
(resolution, 2024-12-28)

Oʻzbekiston Respublikasi Prezidentining 2006-yil 20-dekabrdagi “Osiyo va Parosiyo oʻyinlari gʻolib va sovrindorlarini taqdirlash toʻgʻrisida”gi PF-3832-sonli Farmoniga muvofiq qaror qilamiz: 1. Osiyo va Parosiyo oʻyinlarida qoʻlga kiritilgan yuksak natijalar uchun Oʻzbekiston Respublikasi sportchilariga pul mukofotlarini toʻlash tartibi toʻgʻrisidagi nizom tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi. Mazkur Nizom Oʻzbekiston Respublikasi Prezidentining 2006-yil 20-dekabrdagi “Osiyo va Parosiyo oʻyinlari gʻolib va sovrindorlarini taqdirlash toʻgʻrisida”gi PF-3832-sonli Farmoniga muvofiq Osiyo va Parosiyo oʻyinlarida oltin, kumush va bronza medalini olgan Oʻzbekiston Respublikasi sportchilariga pul mukofotlarini toʻlash tartibini belgilaydi. 1. Osiyo va Parosiyo oʻyinlarida oltin, kumush va bronza medal olgan Oʻzbekiston Respublikasi sportchilari quyidagi miqdorlarda bir yoʻla toʻlanadigan pul mukofoti bilan taqdirlanadilar: oltin medal — 5000 AQSH dollari; kumush medal — 3000 AQSH dollari; bronza medal — 2000 AQSH dollari. 2. Osiyo va Parosiyo oʻyinlarida oltin, kumush va bronza medal olgan Oʻzbekiston Respublikasi sportchilariga bir yoʻla toʻlanadigan pul mukofotlarini berish bilan bogʻliq xarajatlar davlat budjetidan amalga oshiriladi. 3. Koʻrsatilgan xarajatlarni moliyalashtirish uchun zarur boʻlgan mablagʻlar Oʻzbekiston Respublikasi Iqtisodiyot va moliya vazirligi tomonidan navbatdagi moliyaviy yil uchun Davlat budjeti xarajatlarini tasdiqlashda koʻzda tutiladi. 4. Budjet mablagʻlarini ajratish, ularni erkin muomaladagi valyutaga ayirboshlash va biryoʻla toʻlanadigan pul mukofotlarini toʻlash Oʻzbekiston Respublikasi Prezidentining farmoyishi asosida amalga oshiriladi. 5. Oʻzbekiston Respublikasi Iqtisodiyot va moliya vazirligi Sport vazirligiga banklararo savdo sessiyasidan valyuta mablagʻlari xarid qilishi uchun milliy valyutada mablagʻ oʻtkazadi. Sport vazirligi milliy valyutada ajratilgan mablagʻni erkin muomaladagi valyuta xarid qilish uchun oʻrnatilgan tartibda vakolatli bankka oʻtkazib beradi. 6. Vakolatli bank banklararo savdo sessiyasida valyuta mablagʻlarini xarid qiladi va Osiyo va Parosiyo oʻyinlarida oltin, kumush va bronza medal olgan Oʻzbekiston Respublikasi sportchilarining depozit valyuta hisob raqamlariga muvofiq ravishda oʻtkazib beradi. 7. Osiyo va Parosiyo oʻyinlarida oltin, kumush va bronza medalini olgan Oʻzbekiston Respublikasi sportchilarini kelgusida taqdirlash uchun vakolatli bank Sport vazirligi oʻrnatilgan tartibda omonat daftarchalarini taqdim qiladi. 8. Ushbu Nizom Oʻzbekiston Respublikasi Tashqi iqtisodiy faoliyat milliy banki bilan kelishilgan.
AKSIYALAR (ULUSHLAR) DAVLAT PAKETLARINI ISHONCHLI BOSHQARUVGA BERISH BOʻYICHA OʻTKAZILADIGAN TANLOV QOIDALARIGA OʻZGARTISH VA QOʻSHIMCHALAR KIRITISH TOʻGʻRISIDA
(resolution, 2025-12-24)

Oʻzbekiston Respublikasi Prezidentining “Oʻzbekiston Respublikasi Davlat mulki qoʻmitasi faoliyatini takomillashtirishga doir chora-tadbirlar toʻgʻrisida” 2006-yil 26-apreldagi PQ-335-son va Vazirlar Mahkamasining “Ustav fondida davlat ulushi boʻlgan korxonalarning samarali boshqarilishini va davlat mulkining zarur darajada hisobga olinishini taʼminlash chora-tadbirlari toʻgʻrisida” 2006-yil 16-oktabrdagi 215-son qarorlariga muvofiq Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Oʻzbekiston Respublikasi Davlat mulkini boshqarish davlat qoʻmitasining 2004-yil 3-sentabrdagi 01/18-48-son qarori bilan tasdiqlangan “Aksiyalar (ulushlar) davlat paketlarini ishonchli boshqaruvga berish boʻyicha oʻtkaziladigan tanlov qoidalari”ga (2004-yil 16-sentabr, roʻyxat raqami 1410 — Oʻzbekiston Respublikasi qonun hujjatlari toʻplami, 2004-y., 37-son, 416-bet) ilovaga* muvofiq oʻzgartish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng oʻn kundan keyin kuchga kiradi.
Surxondaryo, Xorazm viloyatlarida va Qoraqalpogʻiston Respublikasida Amudaryo daryosining suvini muhofaza qilish zonasini va sohilboʻyi mintaqasini belgilash toʻgʻrisida
(resolution, 2018-12-10)

Oʻzbekiston Respublikasining “Muhofaza etiladigan tabiiy hududlar toʻgʻrisida”gi Qonuniga muvofiq va Vazirlar Mahkamasining “1999 — 2005-yillarda Oʻzbekiston Respublikasining atrof muhitni muhofaza qilish ishlari dasturi toʻgʻrisida” 1999-yil 20-oktabrdagi 469-son qarori ijrosini taʼminlash, Oʻzbekiston Respublikasi hududida Amudaryo daryosining suv resurslarini ifloslanishdan muhofaza qilishni kuchaytirish maqsadida Vazirlar Mahkamasi qaror qiladi: 1. Qoraqalpogʻiston Respublikasi, Surxondaryo va Xorazm viloyatlari hududlarida Amudaryo daryosining suvni muhofaza qilish zonasi va sohilboʻyi mintaqasining mos ravishda 50 054 ga va 10 206,3 gektar umumiy yer maydonini tumanlar kesimida yer egalari, yerdan foydalanuvchilar va ijarachilariga biriktirilishi 1-ilovaga muvofiq belgilansin. 2. Qoraqalpogʻiston Respublikasi Vazirlar Kengashi, Surxondaryo va Xorazm viloyatlari hokimliklari Oʻzbekiston Respublikasi Tabiatni muhofaza qilish Davlat qoʻmitasi va Oʻzbekiston Respublikasi suv xoʻjaligi vazirligi bilan birgalikda: uch oylik muddat ichida suvni muhofaza qilish zonasida joylashgan ekologik potensial xavfli obyektlarni inventarizatsiyadan oʻtkazsin; 2012-yilgacha suvni muhofaza qilish zonasidan ekologik xavfli obyektlarni hamda sohilboʻyi mintaqa zonasidan barcha obyektlarni (suv xoʻjaligi va chegara obyektlaridan tashqari) olib tashlash reja-jadvallarini 2 va 3-ilovalarga muvofiq ishlab chiqsin va amalga oshirsin; Oʻzbekiston Respublikasi yer resurslari, geodeziya, kartografiya va davlat kadastri Davlat qoʻmitasi bilan birgalikda oʻrmon plantatsiyalarini yaratish uchun suvni muhofaza qilish zonasi yerlarini ajratish imkoniyatlarini koʻrib chiqsin; Amudaryo daryosining suvni muhofaza qilish zonasi va sohilboʻyi mintaqasi yerlaridan Oʻzbekiston Respublikasi Vazirlar Mahkamasining 1992-yil 7-apreldagi 174-sonli qarori bilan tasdiqlangan Oʻzbekiston Respublikasidagi suv omborlari va boshqa suv havzalari, daryolar, magistral kanallar va kollektorlarning, shuningdek, ichimlik suv va maishiy suv taʼminotining, davolash va madaniy-sogʻlomlashtirishda ishlatiladigan suv manbalarining suvni muhofaza qilish zonalari haqidagi Nizom talablariga muvofiq foydalanishni taʼminlasin. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Qishloq va suv xoʻjaligi, qishloq xoʻjalik mahsulotlarini qayta ishlash hamda isteʼmol tovarlari masalalari axborot-tahlil departamenti zimmasiga yuklatilsin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTIShLAR VA QOʻShIMChA KIRITISh, ShUNINGDEK, AYRIM HUJJATLARINI OʻZ KUChINI YOʻQOTGAN DEB HISOBLASh TOʻGʻRISIDA
(decree, 2021-04-30)

Oʻzbekiston Respublikasi Prezidentining “Oʻzbekiston Respublikasining 2007-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2006-yil 18-dekabrdagi PQ-532-sonli qaroriga muvofiq: 1. Oʻzbekiston Respublikasi Prezidentining ayrim hujjatlariga 1-ilovaga muvofiq oʻzgartishlar va qoʻshimcha kiritilsin. 2. Oʻzbekiston Respublikasi Prezidentining ayrim hujjatlari 2-ilovaga muvofiq oʻz kuchini yoʻqotgan deb hisoblansin. 3. Mazkur Farmonning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisining xizmati (I.B. Abdullayev) zimmasiga yuklansin. 1. Oʻzbekiston Respublikasi Prezidentining “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida” 2005-yil 11-apreldagi PF-3594-son Farmonida: 1-bandining birinchi xatboshi “yoki yagona soliq” soʻzlari olib tashlansin; 4-bandning ikkinchi va uchinchi xatboshilari chiqarib tashlansin. 3. Oʻzbekiston Respublikasi Prezidentining “Oʻzbekiston Respublikasida 2006—2010-yillarda xizmat koʻrsatish va servis sohasini rivojlantirishni jadallashtirish chora-tadbirlari toʻgʻrisida” 2006-yil 17-apreldagi PQ-325-son qarori 4-ilovasining 1-bandi quyidagi mazmundagi “d” kichik bandi bilan toʻldirilsin: “d) mikrokreditlash boʻyicha xizmatlar”. 1. Oʻzbekiston Respublikasi Prezidentining “Xorijiy sarmoyalar ishtirokidagi korxonalarga beriladigan qoʻshimcha ragʻbatlantirish omillari va imtiyozlar toʻgʻrisida” 1996-yil 30-noyabrdagi PF-1652-son Farmonining 4 — 4.5-bandlari. 2. Oʻzbekiston Respublikasi Prezidentining “Savdo va umumiy ovqatlanish korxonalariga soliq solish tizimini takomillashtirish toʻgʻrisida” 1998-yil 3-dekabrdagi PF-2151-son Farmoni. 3. Oʻzbekiston Respublikasi Prezidentining “Savdo va umumiy ovqatlanish sohasida soliqqa tortish tizimini tartibga solish chora-tadbirlari toʻgʻrisida” 2003-yil 30-iyundagi PF-3270-son Farmonining 1—3-bandlari.
IJRO IShINI YURITISh VA SUD IJROChILARI FAOLIYATINI TAShKIL ETISh TARTIBI TOʻGʻRISIDAGI NIZOMNI TASDIQLASh VA DAVLAT ROʻYXATIDAN OʻTKAZISh HAQIDAGI BUYRUQQA OʻZGARTISh VA QOʻShIMChALAR KIRITISh TOʻGʻRISIDA
(order, 2023-03-13)

Oʻzbekiston Respublikasining “Sud hujjatlari va boshqa organlar hujjatlarini ijro etish toʻgʻrisida” Qonuni va Oʻzbekiston Respublikasi Prezidentining 2006-yil 31-avgustdagi PQ-458-son “Oʻzbekiston Respublikasi Adliya vazirligi huzuridagi Sud qarorlarini ijro etish, sudlar faoliyatini moddiy-texnika jihatidan va moliyaviy taʼminlash departamenti faoliyatini yanada takomillashtirish chora-tadbirlari toʻgʻrisida”gi qarori, shuningdek Oʻzbekiston Respublikasi Vazirlar Mahkamasining 2003-yil 27-avgustdagi 370-son qarori bilan tasdiqlangan “Oʻzbekiston Respublikasi Adliya vazirligi toʻgʻrisida”gi Nizomga asosan buyuraman: 1. Oʻzbekiston Respublikasi Adliya vazirining 2001-yil 29-dekabrdagi 209-mh-son buyrugʻi bilan tasdiqlangan “Ijro ishini yuritish va sud ijrochilari faoliyatini tashkil etish tartibi toʻgʻrisidagi nizomni tasdiqlash va davlat roʻyxatidan oʻtkazish haqida”gi buyruqqa (2001-yil 29-dekabr, roʻyxat raqami 1091 — Meʼyoriy hujjatlar axborotnomasi, 2001-yil, 23-24-son) ilovaga* muvofiq oʻzgartish va qoʻshimchalar kiritilsin. 2. Idoraviy meʼyoriy hujjatlarni davlat roʻyxatidan oʻtkazish boshqarmasi (S. Sattarov) mazkur buyruqni davlat roʻyxatidan oʻtkazsin hamda Oʻzbekiston Respublikasi vazirliklari, davlat qoʻmitalari va idoralari normativ hujjatlarining Davlat reyestriga tegishli yozuv kiritsin. 3. Oʻzbekiston Respublikasi Adliya vazirligi huzuridagi Sud qarorlarini ijro etish, sudlar faoliyatini moddiy-texnika jihatidan va moliyaviy taʼminlash Departamenti direktori (Z. Xudoyqulov) ushbu buyruqni oʻn kunlik muddat ichida Sud departamentining hududiy boshqarmalariga, shuningdek barcha manfaatdor shaxslar eʼtiboriga yetkazilishini taʼminlasin. 4. Qonun hujjatlarini turkumlash va huquqiy axborot boshqarmasi (U. Ayubov) mazkur normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning bajarilishini nazorat qilish Oʻzbekiston Respublikasi Adliya vazirligi huzuridagi Sud qarorlarini ijro etish, sudlar faoliyatini moddiy-texnika jihatidan va moliyaviy taʼminlash Departamenti direktori Z. Xudoyqulov zimmasiga yuklansin.
OʻZBEKISTON RESPUBLIKASI HUDUDIGA IMPORT QILINADIGAN TOVARLARGA NISBATAN QOʻShILGAN QIYMAT SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh KIRITISh HAQIDA
(resolution, 2008-02-26)

Oʻzbekiston Respublikasining Soliq va Bojxona kodekslariga, shuningdek Oʻzbekiston Respublikasining “Davlat bojxona xizmati toʻgʻrisida”gi Qonunining 7-moddasiga muvofiq qaror qilamiz: 1. Oʻzbekiston Respublikasi Moliya vazirligi va Davlat bojxona qoʻmitasi tomonidan 2002-yil 23-yanvardagi 27, 02/8-2-sonli qarori bilan tasdiqlangan Oʻzbekiston Respublikasi hududiga import qilinadigan tovarlarga nisbatan qoʻshilgan qiymat soligʻini hisoblab chiqarish va toʻlash tartibi toʻgʻrisidagi yoʻriqnomaning (2002-yil 15-aprel, roʻyxat raqami 1124 — Normativ hujjatlar axborotnomasi, 2002-yil, 7, 14-son; 2003-yil, 4-son; Oʻzbekiston Respublikasi qonun hujjatlari toʻplami 2004-yil, 10-son, 123-modda; 2005-yil, 5-6-son, 49-modda) 8-band “m” kichik bandi quyidagi tahrirda bayon etilsin: “m) dori-darmon (veterinariya preparatlari) vositalari va tibbiyot (veterinariya) uchun moʻljallangan buyumlar, shuningdek dori-darmon vositalari va tibbiyot (veterinariya) buyumlarini ishlab chiqarish uchun olib kirilayotgan xomashyo”. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
YER SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRIShLAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 21-yanvardagi 19 va 2002-20-son qarori bilan tasdiqlangan Yer soligʻini hisoblab chiqarish va toʻlash tartibi toʻgʻrisidagi yoʻriqnomaga (2002-yil 27-mart, roʻyxat raqami 1118 — Normativ hujjatlar axborotnomasi, 2002-y., 6-son; 2003-y., 4-son; Oʻzbekiston Respublikasi qonun hujjatlari toʻplami, 2005-y., 5-6-son 47-modda; 2006-y., 15-son, 128-modda) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
QIShLOQ XOʻJALIGI TOVAR IShLAB ChIQARUVChILARI TOMONIDAN YAGONA YER SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRIShLAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 31-yanvardagi 29 va 2002-27-son qarori bilan tasdiqlangan Qishloq xoʻjaligi tovar ishlab chiqaruvchilari tomonidan yagona yer soligʻini hisoblab chiqarish va toʻlash tartibi toʻgʻrisidagi yoʻriqnomaga (2002-yil 5-mart, roʻyxat raqami 1102 — Normativ hujjatlar axborotnomasi, 2002-y., 5-son; 2003-y., 1-2-son; Oʻzbekiston Respublikasi qonun hujjatlari toʻplami, 2004-y., 7-son 87-modda; 2005-y., 5-6-son, 44-modda; 2006-y., 28-29-son, 276-modda) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
ER OSTI BOYLIKLARIDAN FOYDALANGANLIK UChUN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRIShLAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 14-yanvardagi 6 va 2002-10-sonli qarori bilan tasdiqlangan Yer osti boyliklaridan foydalanganlik uchun soliqni hisoblab chiqarish va toʻlash tartibi toʻgʻrisidagi yoʻriqnomaga (2002-yil 15-fevral, roʻyxat raqami 1098 — Normativ hujjatlar axborotnomasi, 2002-y., 3-4-son; Oʻzbekiston Respublikasi qonun hujjatlari toʻplami, 2004-y., 5-son 62-modda; 2004-y., 26-son, 305-modda; 2005-y., 5-6-son, 42-modda; 2005-y., 43-44-son, 333-modda) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
SUV RESURSLARIDAN FOYDALANGANLIK UChUN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 14-yanvarda 7 va 2002-8-son qaror bilan tasdiqlangan Suv resurslaridan foydalanganlik uchun soliqni hisoblab chiqarish va toʻlash tartibi toʻgʻrisidagi yoʻriqnomaning (2002-yil 15-fevral, roʻyxat raqami 1097 — Normativ hujjatlar axborotnomasi, 2002-y., 3-4-son; 2003-y., 4-son; Oʻzbekiston Respublikasi qonun hujjatlari toʻplami, 2004-y., 10-son, 121-modda; 2005-y., 5-6-son, 41-modda; 41-42-son, 324-modda) 1 bandi quyidagi tahrirda bayon qilinsin: “1. Mazkur Yoʻriqnoma soliq solishning soddalashtirilgan tartibi oʻrnatilgan toʻlovchilarning ayrim toifalariga tatbiq etilmaydi, agar ularda qonun hujjatlariga muvofiq suv resurslaridan foydalanganlik uchun soliqni toʻlash boʻyicha majburiyatlar paydo boʻlmasa”. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
ALKOGOLLI VA TAMAKI MAHSULOTLARIGA YANGI NAMUNADAGI AKSIZ MARKALARINI JORIY ETISH TARTIBI TOʻGʻRISIDAGI NIZOMNI TASDIQLASH HAQIDAGI QARORGA OʻZGARTIRISH VA QOʻSHIMCHALAR KIRITISH HAQIDA
(resolution, 2026-03-25)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga, Oʻzbekiston Respublikasi “Davlat bojxona xizmati toʻgʻrisida”gi Qonunining 7-moddasiga va Oʻzbekiston Respublikasi Prezidentining 2006-yil 7-noyabrdagi PQ-505-son “Alkogolli mahsulotlarni ishlab chiqarish va sotish samaradorligini oshirishga doir qoʻshimcha chora-tadbirlar toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-yil, 45-son, 440-modda) muvofiq Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasi qaror qiladi: 1. Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasining 2004-yil 11-fevraldagi 31, 2004-22, 03-02/8-14-son Alkogolli va tamaki mahsulotlariga yangi namunadagi aksiz markalarini joriy etish tartibi toʻgʻrisidagi nizomni tasdiqlash haqidagi qarorga (2004-yil 3-mart, roʻyxat raqami 1320 — Oʻzbekiston Respublikasi qonun hujjatlari toʻplami, 2004-yil, 9-son, 110-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligi tomonidan davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
QIMMATLI QOGʻOZLAR BOZORI TOʻGʻRISIDAGI OʻZBEKISTON RESPUBLIKASI QONUNCHILIGINING BUZILISHIGA DOIR ISHLARNI KOʻRIB CHIQISH VA JAZO QOʻLLASH TARTIBI TOʻGʻRISIDAGI NIZOMGA OʻZGARTIRISH VA QOʻSHIMCHALAR KIRITISH HAQIDA
(law, 2025-07-01)

Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga asosan buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 2002-yil 13-martda tasdiqlangan Qimmatli qogʻozlar bozori toʻgʻrisidagi Oʻzbekiston Respublikasi qonunchiligining buzilishiga doir ishlarni koʻrib chiqish va jazo qoʻllash tartibi toʻgʻrisidagi nizomga (2002-yil 23-aprel, roʻyxat raqami 1131) oʻzgartirish va qoʻshimchalar ilovaga* muvofiq tasdiqlansin. 2. Ushbu buyruq Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.
OʻZBEKISTON RESPUBLIKASI PREZIDENTINING “OʻZBEKISTON RESPUBLIKASI PREZIDENTI HUZURIDA DAVLAT VA JAMIYAT QURILIShI, SUD-HUQUQ TIZIMINING QONUNChILIK ASOSLARINI ISLOH QILISh BOʻYIChA KENGASh TUZISh TOʻGʻRISIDA” 2004 YIL 13 MARTDAGI F-1924-SONLI FARMOYIShIGA OʻZGARTIShLAR KIRITISh TOʻGʻRISIDA
(order, 2011-03-28)

Oʻzbekiston Respublikasi Prezidenti huzurida Davlat va jamiyat qurilishi, sud-huquq tizimining qonunchilik asoslarini isloh qilish boʻyicha kengash (bundan keyin matnda Kengash deb yuritiladi) aʼzolari boʻlgan shaxslarning boshqa ishga oʻtishi munosabati bilan: 1. Davlat va jamiyat qurilishi, sud-huquq tizimining qonunchilik asoslarini isloh qilish boʻyicha kengashning yangi tarkibi* tasdiqlansin. 2. Oʻzbekiston Respublikasi Prezidentining 2004-yil 13-martdagi F-1924-sonli Farmoyishi 2-bandining Kengash tarkibini tasdiqlash qismi oʻz kuchini yoʻqotgan deb hisoblansin. 3. Mazkur Farmoyishning ijrosini nazorat qilish Oʻzbekiston Respublikasi Prezidentining Davlat maslahatchisi vazifasini bajaruvchi I. Abdullayev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “OʻZBEKISTON RESPUBLIKASINING 2007-YILGI ASOSIY MAKROIQTISODIY KOʻRSATKIChLARI PROGNOZI VA DAVLAT BUDJETI PARAMETRLARI TOʻGʻRISIDA” 2006 YIL 18 DEKABRDAGI PQ-532-SON QARORI)
(resolution, 2021-02-22)

Oʻzbekiston Respublikasi Prezidentining “Oʻzbekiston Respublikasining 2007-yilgi asosiy makroiqtisodiy koʻrsatkichlari prognozi va davlat budjeti parametrlari toʻgʻrisida” 2006-yil 18-dekabrdagi PQ-532-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirlar Mahkamasining 1999-yil 12-avgustdagi 387-son qarori (Oʻzbekiston Respublikasi QT, 1999-y., 8-son, 47-modda) bilan tasdiqlangan Oʻzbekiston Respublikasi hududida avtotransport qisqa muddat saqlanadigan avtomobillar toʻxtash joylarini roʻyxatdan oʻtkazish va ularning faoliyati toʻgʻrisidagi nizomning 4.4-bandi chiqarib tashlansin. 3. Vazirlar Mahkamasining “Qirgʻiziston Respublikasining yuk avtotransport vositalari va avtobuslari Oʻzbekiston Respublikasining bojxona hududlari boʻyicha oʻtishi uchun yigʻimlar undirishni tartibga solish toʻgʻrisida” 2000-yil 10-oktabrdagi 391-son qarorining (Oʻzbekiston Respublikasi QT, 2000-y., 10-son, 65-modda) 1-bandidagi “Vazirlar Mahkamasining 1999-yil 31-dekabrdagi 552-son qarori” soʻzlari “qonun hujjatlari” soʻzlari bilan almashtirilsin.
PAXTA TOLASINI EKSPORT QILISh VA ChET EL INVESTITSIYaSI IShTIROKIDAGI KORXONALARGA SOTISh BOʻYIChA ChET EL VALYUTASIDAGI TUShUMDAN MAJBURIY SOTUVNI AMALGA OShIRISh HAMDA PAXTA TOLASINI EKSPORT QILIShGA OID ShARTNOMALAR BOʻYIChA BANK KAFOLATLARINI BERISh VA ZAXIRA AKKREDITIVLARINI OChISh TARTIBI TOʻGʻRISIDAGI NIZOMNI TASDIQLASh HAQIDAGI QARORGA OʻZGARTIRIShLAR KIRITISh TOʻGʻRISIDA
(resolution, 2017-12-07)

Oʻzbekiston Respublikasi Prezidentining 2006-yil 29-avgustdagi PQ-456-son “Paxta tolasini sotish va uning uchun hisob-kitob qilish mexanizmini tartibga solish toʻgʻrisida”gi qaroriga asosan Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2005-yil 10-sentabrdagi 611-sonli “Paxta tolasini eksport qilish va chet el investitsiyasi ishtirokidagi korxonalarga sotish boʻyicha chet el valyutasidagi tushumdan majburiy sotuvni amalga oshirish hamda paxta tolasini eksport qilishga oid shartnomalar boʻyicha bank kafolatlarini berish va zaxira akkreditivlarini ochish tartibi toʻgʻrisidagi nizomni tasdiqlash haqida”gi (2005-yil 20-sentabr, roʻyxat raqami 1512) qaroriga ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan sanadan 10 kun oʻtgach kuchga kiritilsin